- Hindi News
- National
- धमाका कुई मुक्त कर जलबद्ध शौचालय निर्माण के लिए एक दिवसीय कार्यशाला का आयोजन
धमाका कुई मुक्त कर जलबद्ध शौचालय निर्माण के लिए एक दिवसीय कार्यशाला का आयोजन
स्वच्छभारत मिशन के तहत ब्लॉक नोहर को धमाका कुई मुक्त कर जलबंद्ध शौचालय निर्माण करवाने के लिए एक दिवसीय कार्यशाला का आयोजन बुधवार को किया गया। यहां नगर पालिका टाउन हॉल में आयोजित कार्यशाला की अध्यक्षता प्रधान अमरसिंह पूनिया ने की। कार्यशाला में मुख्य कार्यकारी अधिकारी परमेश्वर लाल सभी ग्राम पंचायत स्तर पर नियुक्त प्रभारी अधिकारियों, ग्रामसेवक एवं पदेन सचिव, स्वच्छता मित्र को निर्देशित किया कि वे अपनी ग्राम पंचायतों का प्राथमिकता से सर्वे करें ताकि ग्राम पंचायत का एक लक्ष्य निर्धारित हो सके। उन्होंने कहा कि कार्यशाला में दी गई जानकारी के अनुरूप ग्रामीणों को जलबंद्ध शौचालयों के लिए जाग्रत करें। कार्यशाला में अतिरिक्त जिला कलेक्टर सुखवीरसिंह चौधरी, उपखंड अधिकारी भानीराम ने कहा कि सभी के सामूहिक सहयोग आमजन में जागृति से स्वच्छ भारत मिशन की खुले में शौच से मुक्ति का अभियान सफल हो सकता है।
नोहर. कार्यशाला को संबोधित करते हुए मुख्य कार्यकारी अधिकारी।
tgl_Latn sot_Latn hin_Deva hin_Deva hin_Deva hin_Deva